kardosdrur/scandi-wiki huggingface dataset:
Clive Granger

Sir Clive William John Granger (født 4. september 1934, død 27. maj 2009) var en britisk økonom med speciale inden for økonometri, der bl.a. var professor ved University of Nottingham i England og University of California, San Diego i USA. I 2003 modtog han Nobelprisen i økonomi (delt med Robert F. Engle) for sine "metoder til at analysere økonomiske tidsserier med en fælles trend (kointegration)". De to økonomer har bidraget til forskningen i behandlingen af tidsseriedata, som fundamentalt har ændret den måde, hvorpå økonomer analyserer finansielle og makroøkonomiske data.

Baggrund 

Clive Granger blev født i 1934 i Swansea i det sydlige Wales, men allerede året efter flyttede hans familie til Lincoln i England. Under anden verdenskrig flyttede Granger med sin mor til Cambridge, hvor han påbegyndte sin skolegang. Efter krigen flyttede familien igen, denne gang til Nottingham. Granger udviste stort talent for matematik i skolen, og studerede videre ved University of Nottingham, hvorfra han i 1955 fik en bachelor-grad i matematik. Han fortsatte med ph.d.-studier i statistik, specielt analyser af tidsserier, sammesteds og fik i 1959 sin ph.d-grad med en afhandling, der havde titlen "Testing for Non-stationarity".

Efter bl.a. et år ved Princeton University blev Granger i 1964 professor ved University of Nottingham. I løbet af 1960'erne offentliggjorde han - alene og sammen med medforfattere - flere af de arbejder, der blev banebrydende inden for tidsserieøkonometri. Det gjaldt således bogen (skrevet sammen med Michio Hatanaka) Spectral Analysis of Economic Time Series og artiklen "The typical spectral shape of an economic variable", der blev offentliggjort i det førende tidsskrift Econometrica i 1966. I en senere artikel i Econometrica i 1969 fremlagde Granger det begreb, der senere blev kendt som Granger-kausalitet.

Senere interesserede Granger sig for arbejdet med at lave prognoser ud fra tidsseriedata, og sammen med Paul Newbold skrev han i 1977 en bog, som blev et standardværk inden for feltet. Sammen med Newbold offentliggjorde han også i 1974 en berømt artikel om spuriøs regression (dvs. tilfældige overensstemmelser mellem forskellige statistiske data), som førte til en reevaluering af meget tidligere empirisk arbejde inden for økonomi.

I 1974 flyttede han til USA for at arbejde ved University of California at San Diego. Her kom han til at arbejde tæt sammen med Robert F. Engle, som han senere delte Nobelprisen med, og også med den danske statistiker og økonometriker Søren Johansen. Granger var med til at få Engle til San Diego. Sammen med Engle skrev han en artikel (offentliggjort i 1987 i Econometrica] om kointegration og introducerede dermed dette begreb i økonometrien. 

Granger var gift med Patricia (Lady Granger) fra 1960 til sin død. Sammen fik de sønnen Mark William John og datteren Claire Amanda Jane.

Granger døde 27. maj 2009 i La Jolla i Californien.

Referencer

Eksterne henvisninger 
 Materiale om Clive Granger på Nobelstiftelsens hjemmeside
 Sir Clive Granger Nekrolog i Daily Telegraph 
 

Nobelprismodtagere i økonomi
Nobelprismodtagere fra Storbritannien
Leopold Christian af Slesvig-Holsten-Sønderborg-Franzhagen

Leopold Christian af Slesvig-Holsten-Sønderborg-Franzhagen  (25. august 1678 - 13. juli 1707) var en sønderjysk fyrstelig, der var titulær hertug af Slesvig-Holsten-Sønderborg-Franzhagen fra 1702 til 1707.

Biografi 
Leopold Christian blev født den 25. august 1678 i Franzhagen som ældste søn og arving til sin far Christian Adolf af Slesvig-Holsten-Sønderborg i hans ægteskab med Eleonore Charlotte af Sachsen-Lauenburg. Han gjorde tjeneste i den danske hær, hvor kongen af Danmark overlod ham et kavalleriregiment, hvor han blev oberst. Han døde af kopper den 13. juli 1707 i Hamburg.

Ægteskab og børn 
Han indgik et morganatisk ægteskab med Anna Sophie Segelke, hvori der blev født tre børn, der ikke blev opfattet som dynastiske. Det var derfor hans lillebror Ludvig Karl, der efterfulgte ham.

 Christian Ludvig (født i 1704 - ? )
 Leopold Karl (ca. 1705 - død ca. 1737 ?) 
 Christian Adolf (født i Franzhagen i november 1706 - død i 1711)

Litteratur

Eksterne links 
 Hans den Yngres efterkommere

Sønderborgske fyrstelige
Huset Oldenburg
Kuwaits premierministre

Kuwaits premierminister er leder af regeringen i Kuwait og den tredje mest magtfulde embedsmand i landet, efter emiren af Kuwait og formanden for nationalforsamlingen.

Kuwaits premierministre (1962–nu)

Noter
* Genoptog embede 
''** I eksil i Dhahran, Saudi-Arabien mellem den 2. august 1990 og 15. marts 1991 på grund af den irakiske invasion af Kuwait.

Referencer 

Lister over regeringsledere
Zelig

Zelig er en amerikansk film fra 1983 instrueret af Woody Allen. Filmen havde dansk premiere den 27. januar 1984.

Filmen er en fiktiv dokumentarfilm om Leonard Zelig, en parafrase over den omstillingsparate jøde, et socialt væsen, der som en kamæleon hurtigt tilpasser sig til sine omgivelser.

Rolleliste 
 Woody Allen - Leonard Zelig
 Mia Farrow - Dr. Eudora Nesbitt Fletcher
 John Buckwalter - Dr. Sindell
 Marvin Chatinover - Glandular Diagnosis Doctor
 Stanley Swerdlow - Mexican Food Doctor
 Paul Nevens - Dr. Birsky

Eksterne links 
 

Komediefilm fra USA
Amerikanske film fra 1983
Film instrueret af Woody Allen
Engelsksprogede film
Yankee Doodle Dandy

Yankee Doodle Dandy er en amerikansk musikalfilm fra 1942 instrueret af Michael Curtiz.

Om filmen 
Filmen er baseret på George M. Cohans liv, selvom ikke alt i filmen  er biografisk korrekt. Han spilles af James Cagney. Cohan selv døde af kræft samme år som filmen havde premiere, men han nåede at se den inden han døde og var tilfreds med Cagneys fortolkning af rollen. 

Filmen, som var stærkt amerikansk patriotisk og lanceret under 2. verdenskrig, blev en stor succes i USA. Filmen modtog tre Oscars: bedste mandlige hovedrolle (James Cagney), bedste musik og bedste lyd. Den var endvidere Oscar-nomineret i flere andre kategorier. I 1993 blev filmen optaget i  Library of Congress' National Film Registry.

Rolleliste 
 James Cagney - George M. Cohan
 Joan Leslie - Mary
 Walter Huston - Jerry Cohan
 Richard Whorf - Sam Harris
 Irene Manning - Fay Templeton
 George Tobias - Dietz
 Rosemary DeCamp - Nellie Cohan
 Jeanne Cagney - Josie
 Frances Langford - sangerinde
 George Barbier - Erlanger
 S.Z. Sakall - Schwab
 Eddie Foy, Jr. - Eddie Foy

Eksterne Henvisninger 

 Filmen på TCM Movie Database

Musicalfilm fra USA
Amerikanske film fra 1942
Film i sort-hvid
Hemme

Hemme er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen ligger ved Bundesstraße 5, som er den vestlige forbindelse mellem Bundesautobahn 23 og den danske grænse.
 
Nabokommuner er (med uret fra nord) kommunerne Groven, Rehm-Flehde-Bargen, Stelle-Wittenwurth, Neuenkirchen, Strübbel og Karolinenkoog (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Hennstedt (Ditmarsken)

Hennstedt er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende ca. 4 km syd for Ejderen i Eider-Treene-Niederung. Ud over Hennstedt ligger Apeldör, Busch, Feierabend, Horst, Julianka, Kleverweg, Kummerfeld, Neuhof og Pferdekrug i kommunen.

Nabokommuner 
Nabokommuner er (med uret fra nord) kommunerne Drage (i Kreis Nordfriesland), Süderstapel (i Kreis Slesvig-Flensborg) samt Bergewöhrden, Hollingstedt, Glüsing, Linden, Süderheistedt, (Exklave Hägen), Fedderingen og Kleve (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
2. division 2015-16 (fodbold)

2. Division 2015-16 (eller KanalSport Divisionen 2015-16 af sponsorårsager) er den tredjebedste fodboldliga i Danmarksturneringen i fodbold.

Nye hold denne sæson er AB og Brønshøj, der rykkede ned fra 1. divison, samt AB Tårnby, Dalum og Aarhus Fremad, der alle er rykket op fra Danmarksserien.

Pga. FC Vestsjællands konkurs vil der kun være to nedrykkere, i stedet for 3, fra nedrykningsspillet.

Den 13. februar 2016 slog Fodboldens Disciplinærinstans fast, at Middelfart har overtrådt DBU's amatørbestemmelser. Klubben idømmes en bøde på 200.000 kr., fratrækkes 12 point i denne sæson og 12 point i næste sæson.

Den 28. maj sikrede AB sig oprykning til 1. division, da de vandt ude mod Aarhus Fremad samtidig med at Frem tabte hjemme til Brabrand.

Med en sejr over Hvidovre d. 11. juni sikrede Fremad Amager sig oprykning til 1. division

Men en 3-2 sejr over Thisted d. 18. juni sikrede Nykøbing FC sig den sidste oprykningsplads til 1. division i sidste spillerunde

Struktur 
Denne sæson vil være den første med den nye struktur for 2. divison. De seneste år har 2. division bestået af to grupper, henholdsvis Øst og Vest, hver med 16 hold, men i de kommende sæsoner, vil 2. division blive delt op i 3 puljer med 8 hold i hver pulje.

De fire bedste i hver pulje går videre til oprykningsspil i foråret, hvor de spiller om tre oprykningspladser, mens de fire dårligste i hver pulje spille nedrykningsspil i foråret, hvor de nederste 3 rykker ned i Danmarksserien. I op- og nedrykningsspillet tager holdene de point de fik mod de tre hold fra deres pulje i efteråret, der følger med dem, mens de mod de øvrige otte hold spiller henholdsvis hjemme og ude.

Pulje 1

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Pulje 2

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Pulje 3

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Oprykningsspil

Stilling

Placering pr. runde 
Nedenstående tabel viser hvert holds position efter hver rundes afslutning.

Sidst opdateret: 18. juni 2016

Resultater 
Hvert hold møder holdene, der ikke var fra deres egne pulje, 2 gange, hhv. hjemme og ude.

Nedrykningsspil

Stilling

Placering pr. runde 
Nedenstående tabel viser hvert holds position efter hver rundes afslutning.

Sidst opdateret: 18. juni 2016

Resultater 
Hvert hold møder holdene, der ikke var fra deres egne pulje, 2 gange, hhv. hjemme og ude.

Referencer 

Fodboldsæson 2015-16
Sæsoner i 2. division (fodbold)
Bolsover Castle

Bolsover Castle er et slot i Bolsover i Derbyshire i England. Det blev grundlagt i 1100-tallet af Peverel-familien, som også ejede Peveril Castle i Derbyshire. Det kom i kronens eje i 1155. Området varetages nu af English Heritage og er en listed building af første grad og et Scheduled Ancient Monument. Det er anerkendt internationalt som et vigtigt bygningsværk.

Se også 
 Liste over borge og slotte i England

Referencer

Litteratur

Eksterne henvisninger 

 Bolsover Castle page on English Heritage's official site
 Gatehouse Gazetteer record for Bolsover Castle, containing a comprehensive bibliography
 Photographs around the Castle
 Unofficial site with History and photos of Bolsover Castle 

Slotte i Derbyshire
Hollingstedt (Dithmarschen)

Hollingstedt er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende ved gestranden af Eider-Treene-Niederung.

Nabokommuner 
Nabokommuner er (med uret fra nord) kommunerne Bergewöhrden (i Kreis Dithmarschen), Süderstapel (i Kreis Slesvig-Flensborg), Delve, Glüsing og Hennstedt (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Janus Metz Pedersen

Janus Metz Pedersen (født 27. september 1974) er en prisvindende filminstruktør. Han er uddannet Cand.comm. på Roskilde Universitetscenter med Internationale Studier som sidefag.

Karriere 
Metz arbejdede som researcher på dokumentarfilm og flyttede til Sydafrika. Her arbejdede han på tv-dramaet Soul City, før han debuterede med dokumentarkortfilmen Township Boys i 2006.

I 2008 stod han bag dokumentarfilmene Fra Thailand til Thy og Fra Thy til Thailand, der begge blev vist på DR1 og er lavet sammen med Sine Plambech. Senest har parret lavet filmen Hjertelandet (2018). Filmene handler om en gruppe thailandske kvinders arrangerede ægteskaber i Nordjylland.

I 2010 instruerede Janus Metz Armadillo, hvor han følger danske soldaters oplevelser i Helmandprovinsen.

Metz har instrueret 3. afsnit, Maybe Tomorrow, af 2. sæson af True Detective. Afsnittet til at blev sendt 5. juli 2015.

Priser 
 I 2010 i Cannes modtog Armadillo kritikerprisen Semaine de la Critique i den såkaldte sidekonkurrence.

 I 2011 modtog Armadillo en Robert for årets lange dokumentarfilm.

 Armadillo fik fire nomineringer til Emmy Award 2012.

Eksterne links 
 
 Janus Metz: Hårdtarbejdende drengerøv, Filmmagasinet Ekko, 20. april 2010
 'Armadillo'-instruktør: »I første omgang skal det bare lykkes at lave en film i USA«, Politiken, 28. juli 2012
 

Filminstruktører fra Danmark
Personer i Kraks Blå Bog
Måleglas

Et måleglas er et almindeligt laboratorieudstyr, som benyttes til at afmåle rumfanget af en væske. Det er smalt og cylinderformet med en fod at stå på, ofte med hældetud, og med inddelinger til aflæsning af rumfanget.

Anvendelse 
Måleglas bruges ofte til at måle rumfanget af en væske. Måleglas er som regel mere præcise og nøjagtige end kolber og bægerglas, men ikke så præcise og nøjagtige som målekolber og fuldpipetter.

Aflæsning 
Aflæsning foregår lige ud for bunden af menisken.

References 

Laboratorieudstyr
Glas
Bægere
Ridderspore

Ridderspore (Delphinium) er en slægt i Ranunkel-familien. Planterne er flerårige urter, og frugten består af en samling bælgkapsler, i modsætning til sin nære slægtning kornriddespore, som er etårig, og hvis frugt kun har en enkelt bælgkapsel. Af denne grund har kornridderspore skiftet navn til Consolida.

Begge slægter har blomster i klynger med fem kronblade, og bagudrettet spore. Begge planter dyrkes meget i haver.

Selvom stauderiddersporer (Delphinium) har en vid udbredelse, vokser ingen arter af slægten vildt i Danmark, eller Nordvesteuropa. Tidligere sås kornridderspore som ukrudt i kornmarker, men er nu næsten forsvunden.

Eksternt link
Om kornridderspore i Fugle og natur
Almindelig jujube

Almindelig Jujube (Ziziphus jujuba) er en løvfældende busk eller lille træ i Korsved-familien, som er rigt forgrenede og bliver op til otte meter høje. Barken er hvidlig eller lysbrun. Ved foden af bladstilken er der to torne, en lige og en buet. Bladene er spredte, aflange og har tre parallelle hovednerver. Blomsterne er små, gule og sidder i små kviste. Frugten er ægformet, 15-30 mm lange og mørk eller sort i kulør.

Den Almindelige Jujube vokser kun vildt i Kina, men dyrkes i Afrika, Asien, Europa og Nord og Sydamerika på på grund af frugterne. Det er herunder forvildet til Balkan. Frugten spises både friske, tørrede og syltede.

Galleri

Navn 
Det videnskabelige navn har en kompliceret historie. Linné beskrev arten som  Rhamnus Zizyphus  i Species Plantarum  (1753). Philip Miller placerede den i 1768 i en særskilt slægt ved navn Watkins jujub . På grund af Millers stavefejl,  i  i stedet for  y  er  Watkins Zizyphus  ikke et tautonym men et botaniske betegnelse, som blev udbredt. I 2011 blev det besluttet, at  Watkins jujube  er det korrekte videnskabelige navn.

Kilder 
 
 
 
 

Frugter
Jujube
Lægeplanter
Cook

Cook (på dansk kok) har flere specialiseringer:
 Cook (månekrater)
 Cook (album) - et musikalbum udgivet i 1975 af Premiata Forneria Marconi.
 Cook - efternavn
 James Cook - kommandørkaptajn og britisk opdagelsesrejsende født 1728, død 1779.

Se også 
 Cooke
 Coke
 Cookøerne
Sziklai-kobling

Indenfor elektronik er en Sziklai-kobling (også kendt som en "complementary feedback pair" forkortet CFP) er en sammensætning af to bipolare transistorer, der minder om Darlington-koblingen. Koblingen er navngivet efter dens tidlige populariserer George C. Sziklai.

I modsætning til Darlington-koblingen har Sziklai-koblingen én NPN og én PNP transistor - og Sziklai-koblingen kaldes nogle gange også en "komplementær Darlington". Strømforstærkningen svarer stort set til Darlington-koblingens, som ca. er produktet af strømforstærkningerne af de to transistorer. 

Sziklai-koblingen har typisk mere end 20dB (10 gange) lavere harmonisk forvrængning end Darlington-koblingen. Herudover er effektudgangstrin baseret på Sziklai-koblingen betydeligt mere termisk stabile end Darlington-koblingen.

Se også 
 Darlington-transistor

Kilder/referencer

Eksterne henvisninger 
  Push-pull complementary type transistor amplifier. G.C.Sziklai, September 11, 1956
  Push-pull amplifier with complementary type transistors. G.C.Sziklai, May 7, 1957
 ECE 327: Procedures for Output Filtering Lab — Section 4 ("Power Amplifier") discusses design of a BJT-Sziklai-pair-based class-AB current driver in detail.

Flertrins elektroniske forstærkere
CFP

CFP eller cfp har flere betydninger:
 Complementary feedback pair – totransistorkobling.
 Common Fisheries Policy – EU-organ
 Certified Financial Planner – professionel økononomisk uddannelse i henhold til Planning Association® (FPA®)
Debut (flertydig)

Debut kan også henvise til:

 Debut – første optræden eller udgivelse
 Debut Records – et kortlivet pladeselskab dannet af Charles Mingus og Max Roach
 Debut (album) – et album af Björk
 Debut (film fra 1995) – dansk kortfilm fra 1995 instrueret af Jonas Elmer
 Debut (film fra 2014) – dansk kortfilm fra 2014 instrueret af Mads Riisom
Kartotek

Et kartotek (af græsk καρτοθηχη) var oprindeligt en beholder til små kort af pap, typisk et møbel med skuffer til opbevaring af kort, som regel i alfabetisk orden.

I dag er kartoteker med papkort afløst af databaser på computerbasis. Ordet kartotek anvendes i dag ofte synonymt med database.

De oprindelige kartoteker benyttede oftest kort af det internationale postkortformat (7 1/2 x 12 1/2 cm). Hver skuffe var ofte forsynet med en metalstang, som gik gennem et hul i kortenes nederste halvdel, så at kortene ikke kunne fjernes fra skuffen. Var der mange kort i en skuffe, benyttede man "fanekort" der var lidt højere end de alm. kort, til at inddele i grupper. Denne type kartoteker var i starten af 1900-tallet udbredt på så godt som alle biblioteker, mange kontorer og i forretninger, hvor man blandt andet havde kundekartoteker, samt på hospitaler, hvor der føres kartotek over patienterne. Der fandtes særlige kartotekfabrikker, i Amerika således det store "Library bureau". Kartoteksskuffer blev i reglen fremstillet af træ, men et billigere alternativ var kartoteker laves af pap, evt. overtrukket med lærred.

Eksterne henvisninger og kilder 

 

Biblioteks- og informationsvidenskab
Sydengland

Sydengland eller Southern England er et upræcist udtryk, der referer til de sydlige grevskaber i England, der grænser op til the English Midlands. Der er flere forskellige tolkninger af områdets geografiske udstrækning. Mange betragter syden som en kulturel region med en særlig identitet i forhold til resten af England, men der er ingen generel enighed om områdets kulturelle, politiske og økonomiske karakteristika endsige dets geografiske afgrænsning. Sydengland er inddelt i de administrative områder South West England, South East England, London og the East of England. I alt er dækker området over 62.042 km2 og har en befolkning på omkring 26 millioner.

Divisioner 
I de fleste definitioner inkluderer Sydengland alle de counties der ligger ud til eller nær den Engelske Kanal. Dette inkluderer:

Bristol
Cornwall
Devon
Dorset
Hampshire
Isle of Wight
Oxfordshire
West Sussex
East Sussex
Kent
Somerset
Wiltshire
Berkshire
Gloucestershire
Surrey
Greater London

Se også
Nordengland
English Midlands

Englands geografi
Regeringen Lars Løkke Rasmussen

Regeringen Lars Løkke Rasmussen har flere betydninger:

Regeringen Lars Løkke Rasmussen I (2009–2011)
Regeringen Lars Løkke Rasmussen II (2015–2016)
Regeringen Lars Løkke Rasmussen III (2016–2019)
Regeringsgrundlag

Et regeringsgrundlag er en mere eller mindre konkret beskrivelse af den politik, en regering vil føre. Regeringsgrundlaget udformes i forhandlingerne om regeringsdannelsen og afspejler således, hvad regeringen forventer at kunne gennemføre i den kommende valgperiode. Hvis der er tale om en koalitionsregering, vil regeringsgrundlaget naturligvis også afspejle regeringspartiernes indbyrdes styrke.

Et regeringsgrundlag er i Danmark hverken parlamentarisk eller juridisk påkrævet og heller ikke bindende.

Regeringsgrundlag i Danmark 

Formuleringen af et regeringsgrundlag har været kutyme i dansk politik siden 1993. Før dette tidspunkt har der ikke været nogen egentlig tradition for, at regeringerne har offentliggjort et samlet dokument om deres ambitioner. Lejlighedsvis har de dog ved tiltrædelsen udsendt politiske hensigtseklæringer, der minder om moderne tiders regeringsgrundlag. Det gælder således den koalitionsregering, som Socialdemokratiet og Radikale Venstre dannede i 1929. Her formulerede partierne et "Arbejdsprogram" med de tiltag, som begge kunne tilslutte sig. Det fyldte dog kun 200 ord, og ordlyden blev først offentliggjort i 1964.

I alt har mellem fire og seks danske regeringer i perioden 1929-1993 formuleret et regeringsgrundlags-lignende dokument. Kun tre af dem blev dog offentliggjort - og den ene offentliggørelse var endda utilsigtet.

I 1993 blev den moderne tradition med regeringsgrundlag i dansk politik grundlagt som følge af et krav fra den radikale leder Marianne Jelved, da Regeringen Poul Nyrup Rasmussen I blev dannet. Jelveds krav udsprang efter hendes eget senere udsagn af en frustration over, at hun ikke havde nogen klar samlet idé om indholdet og retningen for den politik, hun skulle forsvare i Folketinget som formand for den radikale folketingsgruppe under den tidligere KVR-regering fra 1988 til 1990. Siden da har alle danske regeringer frem til og med dannelsen af Regeringen Lars Løkke Rasmussen III i 2016 offentliggjort et regeringsgrundlag. Indholdet og detaljeringsgraden har været stærkt stigende siden 1993 - Helle Thorning-Schmidt offentliggjorde det hidtil længste grundlag i 2011.

Da Mette Frederiksen dannede regering i 2019, skete det på baggrund af et dokument, som hun og hendes støttepartier underskrev. Frederiksen udsendte imidlertid ikke et egentligt regeringsgrundlag, men kaldte dokumentet for "en politisk forståelse mellem de fire partier".

Kilder 

Politik
Jevgenij Primakov

Jevgenij Maksimovitj Primakov (, ; født 29. oktober 1929 i Kyiv, Ukrainsk SSR, Sovjetunionen (nuværende Ukraine), død 26. juni 2015 i Moskva) var en russisk politiker, akademiker, orientalist og diplomat og var russisk premierminister 1998-1999.

Primakov voksede op i Tbilisi i Georgisk SSR, og arbejdede i 1956-1970 som journalist og udenrigskorrespondent med fokus på Mellemøsten for Pravda. Han var chef før den russiske udenrigs-efterretningsvæsen SVR i 1991-1996, udenrigsminister 1996-1998 og premierminister august 1998-maj 1999.

Primakov var i efteråret 1999 præsidentkandidat og sandsynlig efterfølger til Boris Jeltsin. Efter at støtten til Vladimir Putin hurtigt voksede, valgte Primakov imidlertid at trække sit kandidatur, hvilket han gjorde officielt på TV den 4. februar 2000, blot to måneder før præsidentvalget.

Primakov døde den 26. juni 2015, 85 år gammel.

Kilder

Eksterne links 

 "Yevgeny Primakov, Russian Premier Under Yeltsin, Dies at 85", Bloomberg.

Ruslands premierministre
Udenrigsministre
Politikere fra Rusland
Diplomater fra Rusland
Personer fra Kyiv